Tule tutustumaan kädentaitajien tuotoksiin ja kuvataidekoulun pienten ja suurempienkin taiteilijoiden töihin.
Näyttelyn koonneet opettajat Minna Kulmala, Ulla Hautamäki, Tuula Latomäki ja Rami Puro.
SOININ KÄDENTAITORYHMIEN JA KUVATAIDEKOULU EERON (Soinin osasto) KEVÄTNÄYTTELY
Lehtimäen kudonta- ja käsityöryhmien töitä esillä. Kokoajina tekstiilityönopettaja Minna Kulmala ja opiskelijat
Järvi-Pohjanmaan kansalaisopiston Lehtimäen toimipisteiden käsityöryhmien töiden esittäytyminen. Opiston kahvi- ja kakkutarjoilu.
LEHTIMÄEN KUDONTA- JA KÄSITYÖTILAN AVOIMET OVET
{"fi":"Vapaa pääsy, ei ilmoittautumisia.","sv":"","en":""}
Vapaamuotoinen illanvietto hyvässä seurassa Seinäjoen OmaSp Stadionilla
VsB, Vanhat seinäjokelaiset Bileet iltaa vietetään OmaSp Stadionilla lauantaina 28.3. klo 17.00 - 24.00. Paikka on OmaSp Stadionin VIP-osassa, 3. kerroksen upeassa Atria loungessa. Tapahtuma on perinteikäs kesätapahtuma, mutta nyt vietetään ensimmäistä kertaa etkot, Tapahtumassa on vapaata jutustelua ja myynnissä on A-oikeuksin virvokkeita aikuiseen makuun, pikkusuolaista ja elävää musiikkia neljän bändin voimin. Soitto alkaa soimaan klo 19.00 eteenpäin. Tanssiminen on ehdottomasti sallittua. Tapahtuma järjestetään talkoovoimin ja sinne on VAPAA PÄÄSY! Tervetuloa nauttimaan hyvästä seurasta aikuisten oikeesti. jk. Facebook ja siellä Vanhat seinäjokelaiset sivuilla lisää mainoksia.
[{"name":"OMAT RUNOT_info_ Ylävesien yö 2026.pdf","url":"https://dsre702v2imo2.cloudfront.net/event-images/7ks2mmvu2q27_OMAT RUNOT_info_ Ylävesien yö 2026.pdf"}]
Itse kirjoitettuja runoja elokuussa 2026 yhteisölliseen Runogalleriaan ja lausuttavaksi Runohetkessä
Hei ähtäriläinen runoharrastaja! Kirjoitteletko uusia runoja silloin tällöin, tai onko sinulla pöytälaatikkorunoja? Haluaisitko tuoda oman runosi muidenkin kuultavaksi tai nähtäväksi? Elokuussa Ylävesien yössä se on mahdollista. Katso osallistumisohjeet alla. Aikaa on toukokuun loppuun. Ähtärin kaupunkifestari Ylävesien yö on perjantaina 21.8.2026. Tällöin kirjastoon ja kulttuuripalveluille saapuneista runoista osa kuullaan lausuttuina Runohetki-tilaisuudessa, muutamat runot voi löytää tapahtumapaikoilla liikkuessa ja osa on luettavissa Ähtärin kaupungin kotisivuilla Runogalleriassa. OSALLISTUMISOHJEET: 1. Kirjoita kesäaiheinen oma runosi käsin selkeällä käsialalla paperille tai koneella tiedostoksi. 2. Kirjoita runosi yhteyteen, mikäli haluat, että se julkaistaan nimelläsi. Jos taas haluat, että vain nimimerkki näkyy, kirjoita runon alle nimimerkkisi. 3. Kirjoita runopaperin oheen yhteystietosi: nimi ja sähköpostiosoite tai nimi ja puhelinnumero. Näin sinua voidaan tiedottaa runoasiaan liittyvästä tapahtumasta ja saat lisätietoa runojen julkaisusta. 4. Koska runoja toivotaan kaikenikäisiltä, kirjoita runosi yhteystietoihin ikäryhmäsi (lapsi, nuori, aikuinen, 65+ -ikäinen), se on tilastointia varten eikä näy missään. 5. Toimita runosi & yhteystiedot 31.5.2026 mennessä kirjekuoressa Ähtärin kaupunginkirjastoon (postilaatikkoon tai henkilökunnalle). Kirjoita kirjekuoren päälle ”OMAT RUNOT”. Voit myös lähettää runon yhteystietoineen sähköpostina osoitteeseen minna.polus@ahtari.fi https://www.ahtari.fi/index.php/ajankohtaista/24-ajankohtaista-vapaa-aika-ja-liikunta/1324-haluaisitko-itse-kirjoittamasi-runon-muidenkin-kuuluville Tiedustelut: Ähtärin kaupungin kulttuuripalvelut: minna.polus@ahtari.fi (töissä pääsääntöisesti tiistaisin ja keskiviikkoisin.) Runohetki on Pirkanpohjan taidekeskuksessa pe 21.8.2026 klo 16.30. Runotaulut löytyvät Kultaiselta korilta, Pirkanpohjan taidekeskuksesta, Pirkanlinnasta ja Eero Hiirosen puistosta pe 21.8.2026. Ähtärin kaupungin kotisivujen Runogalleria on luettavissa 21.8.-31.8.2026. Muutokset ovat mahdollisia. Saapuvien runojen määrä vaikuttaa julkistustapoihin.
Jaana Maijala,Protecting Joy (pienennetty).png
[{"name":"Jaana Maijala,Protecting Joy (pienennetty).png","url":"https://dsre702v2imo2.cloudfront.net/event-images/1jsvw2mmvsagmy_Jaana Maijala,Protecting Joy (pienennetty).png"}]
Tervetuloa näyttelyyn ja juttusille!
Kurikan Yhteiskoulun B-sali, Keskuspuistikko 28, 61300 Kurikka
Mettumaarikuoron ja Etelä-Pohjanmaan Poliisilaulajien yhteiskonsertti
Konsertti pidetään Kurikan Yhteiskoululla sunnuntaina 3.5.2026 klo 15 yhdessä Etelä-Pohjanmaan Poliisilaulajien kanssa, joita johtaa Arto Risku. Mettumaarikuoroa johtaa Matti Ala-Välkkilä ja säestää E-J Koivulahti.
Kurikan strategiatyön keskustelutyöpaja kuntalaisille, kylille, vanhus- ja vammaisneuvostoille ja nuorisovaltuustolle
Kurikan strategiatyön keskustelutyöpaja kuntalaisille, kylille, vanhus- ja vammaisneuvostoille ja nuorisovaltuustolle 26.3.2026 klo 17–20 Kurikan Kampuksella. Lämpimästi tervetuloa keskustelemaan Kurikan tulevasta strategiasta sekä esittämään kehitysideoita. Strategiatyöpajan ohjelma: 17.00–17.30 Tilaisuuden avaus ja teeman alustus 17.30–18.30 Keskustelu 1: Kurikan tavoitteet ja strategiset kyvykkyydet (ml. Arvolupaus ja strategiakartta) (Sopivassa välissä kahvitauko) 18.30–19.30 Keskustelu 2: Kurikan kehitysohjelmat ja kehitystoimenpiteet/investoinnit 19.30–20.00 Loppukeskustelu ja tilaisuuden päätös Taustatietoa: Kurikan kaupungin strategian päivitysprosessi on aloitettu helmikuussa 2026. Kaupungin strategiaa ovat valmistelleet Kurikan kaupunginvaltuusto ja johtoryhmä professori Marko Kohtamäen johdolla. Kurikan kaupungin strategiatyötä ohjaa strategiaprofessori, KTT Marko Kohtamäki Vaasan yliopiston Johtamisen yksiköstä. Kohtamäki on professorin tehtävien lisäksi strategialuennoitsija ja liiketoiminnan kehittäjä. Hän vetää strategiaprosesseja niin julkisorganisaatioissa kuin yrityksissäkin. Kohtamäki toimii myös vierailevana professorina Luulajan Teknillisessä yliopistossa Ruotsissa.
Kurikan kaupungin strategiatyön keskustelutyöpaja
Suomen hauskimmat mamut on Suomen ensimmäinen maahanmuuttajien stand up - klubi
Suomen hauskimmat mamut on Suomen ensimmäinen maahanmuuttajien stand up -klubi. Lavalla nähdään maahanmuuttaja koomikoita ja välillä myös vieraileva kiintiösuomalainen.Illan isäntänä toimii kansainvälistä uraa tekevä sekä klubin perustaja koomikko Mebe. Hänen viraalit videot ja Stand up esitykset ovat naurattaneet faneja jo yli 12 vuotta.Esityksen aikana lavalla nähdään useita koomikoita. Tarjoamme vitsejä ja kielioppivirheitä! Tapahtuman liput julkaistaan myyntiin 1.12 klo 10:00 hintaan 29,90€ Tapahtuman on K18 Ovet auki klo 18:00 Show time klo 19:00 Lavalla tullaan näkemään Suomen tunnetuimpiin Stand up-koomikoihiin kuuluva Mebe joka tunnetaan hyvin hiottujen vitsien lisäksi loistavista improvisaatioista keikoilla. Lavalla nähdään myös yksi Suomen kiinnostavimmista koomikoista Karim Aldulaimi, joka vaikuttaa vahvasti myös sosiaalisessa mediassa keräten miljoonia katselukertoja videoille. Karimin tyyli on rehellinen, rohkea ja täynnä energiaa. Lavalle nousee myös Suomen ensimmäinen ja viimeinen Brittiläinen stand up-koomikko Paul Westlake, joka esiintyy suomeksi, englanniksi ja joskus myös finglishiksi. Paul on komiikan konkari joka on tehnyt keikkoja jo vuodesta 2000. Keikalla nähdään myös naisenergiaa, kun koomikko Nitu Kaur kertoo vitsejä kulttuurieroista, naiseudesta ja vanhemmuudesta. Viimeisimpänä viisikkoa täydentää koomikko Dr. Zero, joka ei pelkää rikkoa rajoja. Terävällä nokkeluudella ja havainnoivalla huumorilla hän saa sinut nauramaan elämän absurdiuksille, tieteestä ja uskonnosta teknologiaan sekä ihmissuhteisiin.
Ammutaan villisikoja ja hirviä vaikka Villissä Lännessä
Perhevuoro (2-5) pe klo 12-18 ja la klo 11-15 vain 20e/h, lienee sopiva aika vaikka 4:lle Yksin ammuttaessa 10e ennakkovarauksia voi ottaaa aiemmin-kiits
Taas on aika rakkauren Kurikassa 12.-13.6.
Me haluamme tuoda maailmaan lisää rakkautta, ystävyyttä ja yhteisöllisyyttä sekä tehdä Kurikan kesästä astetta rakkauden täyteisemmän! Haku Päällä -festareilla esiintyvät mm. Juha Tapio, Olli Halonen, Mira Luoti, Jenni ja Juho sekä Eini. Lisäksi tulossa on monipuolinen kattaus oheisohjelmaa. Haku Päällä -festareiden edullisemmat ennakkoliput ovat myynnissä! Osta liput nyt ja varmista paikkasi kesän rakkauden täyteisimpään juhlaan. PE 45 € (portilta 50 €) LA 45 € (portilta 50 €) 2 PVÄ 80 € (portilta 85 €) VIP PE 75 € (portilta 85 €) VIP LA 75 € (portilta 85 €) VIP 2 PVÄ 115 € (portilta 125 €) Vipissä tarjolla on alkumalja, kakkukahvit ja iltapala klo 22.00 saakka sekä naposteltavaa koko illaksi. Alueella oma tiski laajemmalla juomavalikoimalla, saniteettitilat sekä loistonäkymä lavalle Liput vaihdetaan rannekkeisiin portilla. Rannekkeita vaihdetaan ennakkoon myöhemmin ilmoitettuna ajankohtana.
Suuren suosion saavuttanut Elämäni rakkausbiisit -konsertti tulee jälleen
Kurikan yhteiskoulun auditoriossa päästään jälleen viettämään tunnelmallista iltaa rakkauslaulujen parissa keskiviikkona 15.4. klo 18. Elämänsä sykähdyttävimpiä rakkausbiisejä tapahtumassa ovat esittelemässä Kurikan kaupunginvaltuuston puheenjohtaja Marko Viitala, Kurikan liikuntatoimen päällikkö Annukka Siltakorpi, Kurikan seurakunnan kirkkoherra Jani Latva-Nikkola, Kurikka-lehden toimitusjohtaja-päätoimittaja Johannes Ujainen sekä Haku Päällä ry:n puheenjohtaja Hannamari Jortikka. Nämä kappaleet illan aikana tulkitsee Kurikan kaupunginorkesteri solistinaan Arja Keskinen. Tapahtuman juontaa Timo Kivistö. Tule nauttimaan meidän kanssa rakkauslauluista ja kauniista tarinoista 15.4. Tapahtuma on yleisölle avoin sekä ilmainen.
Etelä-Pohjanmaan Puutarhaseura ry, Puuhis-hanke ja Seinäjoen kaupunginkirjasto
LUENTOTILAISUUS 9.4.2026 SEINÄJOEN APILA-KIRJASTON JAAKSI-SALI KLO 17.30-20.00
VANHOJA RUUSUJA JA PUUTARHAHISTORIAA SUOMALAISET RUUSUT Michael Luther, Suomen Ruususeura ry Suomen ilmasto on haasteellinen ajatellen ruusujen kasvattamista. Monet lämpimässä ilmastossa jalostetut ruusut menestyvät meillä huonosti. Suomessa on kuitenkin runsaasti kauniita ja kestäviä niin sanottuja löytöruusuja jotka ovat syntyneet luonnossa tapahtuneiden risteytysten kautta. Useat harrastajat Suomessa ovat myös risteyttäneet ruusuja. Suomen Ruususeura kartoittaa parjaillaan suomalaisia ruusuja ja tarvitsee myös tietoa niiden menestymisestä eri puolilla Suomea. Tule kuuntelemaan ja kertomaan omat kokemuksesi suomalaisista ruusuista. Kuva: Michael Luther PUUHIS-HANKE Maarit Heinonen, Luke Puuhis-hankeessa Etelä-Pohjanmaalla kartoitetaan puutarhojen perinnekasveja. Kartoitusta tehdään yhdessä vanhojen puutarhojen omistajien kanssa. Kartoituksen kohteena ovat erilaiset perinnekasvit kuten esim. vanhat omenapuut ja niiden lajikkeet. Asiantuntijat opastavat osallistujia kartoitustyössä. Puuhis-hankeen tapahtumat ovat avoimia kaikille kiinnostuneille ja niihin voi osallistua vaikka ei ole vanhaa puutarhaa kartoitettavana. Yhteistyössä Etelä-Pohjanmaan Puutarhaseura ry, Puuhis-hanke ja Seinäjoen kaupunginkirjasto. Apila-kirjasto, Jaaksi-sali, ALvar Aallon katu 14.
Vanhoja ruusuja ja puutarhahistoriaa -luento Seinäjoen pääkirjastossa
Mielimaissa ja Seinäjoen kaupunginkirjasto
Mielimaissa-projektin tekijöiden luento kaikille valokuvauksesta ja mielenterveydestä kiinnostuneille. NÄIN TEHDÄÄN MIELIMAISSA-PROJEKTIA Keskustelua mielenterveydestä, tarinoita ihmisten kohtaamisesta ja valokuvaamisesta. Tilaisuudessa taiteilijat Vesa Tyni ja Jari Laurén kertovat työskentelystään. Miten he löytävät ihmisiä mukaan projektiinsa? Millä tavalla kohdata ihmisiä ja puhua vaikeista aiheista? Miten projektin kuvat syntyvät ja miten abstraktista asiasta tehdään näkyvä? Yhteistyössä Mielimaissa ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Mielimaissa -luento Seinäjoen pääkirjastossa
Jari Mäki Oy, Lännentie 5, 61330 Koskenkorva
Jenkkiautojen ja muiden upeiden ajoneuvojen kokoontuminen kesäisinä keskiviikkoina. Illan ajelu valittuun kohteeseen klo 18 alkaen!
12.8.2026 END OF SUMMER -MEET Kauden viimeinen Koskenkorvan keskiviikko cruising kokoaa upeat harrasteautot vielä kerran yhteen ja nautitaan loppukesän tunnelmasta! Kokoontuminen klo 16.30 alkaen Jari Mäki Oy:n piha-alueella os. Lännentie 5. Meetissä tuttuun tapaan kahvia, makkaraa, limsaa ja jätskiä. Myymälä palvelee tapahtuman ajan. Tänään cruisaillaan Seinäjoelle Mallaskosken panimoravintolaan, jossa on mahdollisuus nauttia panimoravintolan antimista. Mallaskosken Panimoravintola on toiminut jo 27 vuotta ja on Seinäjoen oma kesäinen kohtaamispaikka, jossa yhdistyvät laadukkaat pienpanimo-oluet, tunnelmallinen ympäristö ja rento yhdessäolo. Ravintola sijaitsee Mallaskosken panimon kyljessä luonnon rauhassa – silti vain kävelymatkan päässä Seinäjoen keskustasta. Vieralun yhteydessä on mahdollisuus panimokierrokseen! Ravintolaan ja terassille vapaa pääsy. https://mallaskoski.com/ https://www.mallaskoskenpanimoravintola.fi/ Panimokierroksella: · Tutustutaan alueen historiaan aina 1920 luvulta nykypäivään saakka · Käydään panimon puolella, tutustutaan raaka-aineisiin ja oluen valmistukseen · Tastingissä eli maistelussa tutustutaan oluttyyleihin ja haistellaan ja maistellaan oluet yksitellen. · Kuullaan pari pakollista panemiseen liittyvää vitsiä · Kierros tehdään rennolla meiningillä ilman ryppyjä otsassa, joten oluesta vähemmänkin kiinnostuneet saattavat yllättyä sen viihdyttävyydestä. · Maistelu sisältää Mallaskosken tuotannossa olevia oluita ja lonkeroita. Oluita löytyy myös gluteenittomana. · Panimokierros toteutuu, jos mukaan ilmoittautuu vähintään 6 henkilöä. · Panimokierroksen voi valita maistelulla (18*/21 €) tai ilman maistelua (10*/13 €). *Edullisempi hinta voimassa, mikäli osallistujia vähintään 20.
Koskenkorvan keskiviikko Cruising 12.8.2026
10.6.2026 MATCH WITH YOUR CAR -MEET Black on black, red on red! Millainen auto, sellainen kuski – vai mitä? Luo yhteensopiva tyyli ajoneuvosi kanssa ja valitse asusteet tyyliltä tai väriltä autosi mukaan. Kokoontuminen klo 16.30 alkaen Jari Mäki Oy:n piha-alueella os. Lännentie 5. Myymälä on avoinna myöhempään (tapahtuman ajan). Myynnissä myös kahvia, makkaraa, limsaa ja jäätelöä. Illan cruising ajelu suuntaa Verhoomo Aliinan plassille! Cruising lähtee n. klo 18. Illan aikana Aliina esittelee toimintaansa sekä käymme hänen esimerkkien avulla läpi auton penkkien huoltoa ja korjausta. Aliina näyttää esimerkkejä, miten erilaisia nahka- ja kangaspenkkien vaurioita voidaan korjata sekä mitä pieniä korjauksia auton omistaja voi tehdä myös itse. https://verhoomoaliina.com/ Facebook ja Instagram: Verhoomo Aliina
Koskenkorvan keskiviikko Cruising 10.6.2026
22.7.2026 COUNTRY & SAUNA -MEET Yee-haw! Kesän toinen cruising kokoaa paikalle harrasteautojen ja -pyörien lisäksi myös länkkärimeininkiä. Pukeudu tyylikkäimpään Stetsoniisi ja saavu paikalle oman elämäsi Yellowstone-tähtenä. Kokoontuminen klo 16.30 alkaen Jari Mäki Oy:n piha-alueella os. Lännentie 5. Meetissä tuttuun tapaan kahvia, makkaraa, limsaa ja jätskiä. Myymälä palvelee tapahtuman ajan. Tänään karautetaan meetin päätteeksi paikalliseen saluunaan Koskenkorvan Trahteeriin (Trahteerintie 3), jossa mahdollisuus saunoa neljässä saunassa sekä nauttia ruokaa ja kaikenlaisia virvokkeita. Saunaliput myydään ennakkoon! "One pair of boots & cold pack of Sandels!" Luvassa on Ameriikan meininkiä Pohojam'maan mallin - Illan aikana lavalla nähgään 8th Road Home! 8th Road Home on Pohjanmaalta kotoisin oleva countryduo. Vuonna 2025 perustettu yhtye tuo 90-luvun country-soundia suomalaiseen kantriin omalla twistillään. Keikalla kuullaan akustisia versioita yhtyeen omista kappaleista tulevalta albumilta Greatest Hits (Vol. 1), sekä tunnettuja 90-luvun kantriklassikoita. Luvassa rentoa tunnelmaa, tarttuvia biisejä ja kunnon kantrimeininkiä! 16:30 Jenkkiautojen cruising-kokoontuminen Jari Mäki Oy:lla 18:00 Cruising-ajelu Trahteeriin 18:30 Toinen saunavuoro (varmista paikka saunassa, ja osta liput ennakkoon täältä!) 21:15 Showtime: 8th Road Home https://trahteeri.fi/ Terassille ja keikalle ei ole pääsymaksua. Baari ja keittiö palvelevat.
Koskenkorvan keskiviikko Cruising 22.7.2026
Mäkikylän, Alastaipaleen ja Peränteen kyläseurat
Perinteinen KOKKORALLI kutsuu taas pääsiäisenä!
Lankalauantaina 4.4.2026 Ähtärin etelälaidan kolmella kylällä sytytellään jälleen kokkoja tunnin välein. Mäkikylän kodalla syttyy kokko klo 18 ja siellä jaetaan myös kokkorallipassit, johon saa hakea leiman klo 19 syttyvältä Alastaipeleen kokolta. Passin palautus tapahtuu klo 20 syttyvälle Peränteen kokolle, jossa arvotaan upeita palkintoja passin palauttaneiden kesken. Kylillä on järjestetty myös muuta ohjelmaa kokkotunnelmoinnin oheen. Alla tarkemmat ajo-ohjeet ja ohjelmat. Osallistu koko kokkoralliin tai vieraile vain jollakin kokolla, olette lämpimästi tervetulleita eteläisille kylille! OHJELMA JA AJO-OHJEET: Klo 18 Mäkikylän kokko Sipilänkylällä, Sipiläntie 138. Suositeltu ajosuunta Pihlajavedentien kautta, matkaa Ähtärin keskustasta 14 km. Ohjelmassa kokon lisäksi leppoisa tietovisailu, mahdollisuus tutustua kyläkotaan ja mehu + makkaratarjoilu vapaaehtoisella maksulla. Muista napata kokkorallipassi täältä mukaan! Matkaa seuraavalle kokolle noin 8 km Itä-peränteentien kautta. Klo 19 Alastaipaleen kokko, Alastaipaleen kylätalolla, Itä-peränteentie 1357. Kokon lisäksi mahdollisuus erilaisiin piha-aktiviteetteihin (frisbeen trick shotteja, piirtelyä liitutaululle, trullien vaijeriliukua), kioski palvelee ja wc-tilat käytössä. Kaikki trulliasuiset saavat suklaamunan! Muistathan ottaa Mäkikylän kokolta saamaasi kokkopassiin leiman. Matkaa seuraavalle kokolle 6 km. Klo 20 Peränteen kokko, Peränteen kylätalo, Peränteentie 88. Palauta rallipassi yhteystiedoilla varustettuna, saat samalla pienen makoisan yllätyspalkinnon osallistumisesta. Klo 20.45 tapahtuvaa arvontaa odotellessa voi nauttia puffetin maukkaista antimista. Peränteellä myös wc-tilat käytössä. Kaikkien passinsa palauttaneiden kesken arvotaan yli 40 palkintoa! Suuret kiitokset palkintojen lahjoittajille: Vanha Pappila Hetki LehtoPeat manikyyri.by .anzhelika Kyläkauppa KillinJätti Kauneuspalvelut Saaren Helmi Parturi-kampaamo Evelle HaapaBeauty Hyvinvointipalvelut Pihlaja Jalkahoitola Tarja Pusaa-Poukka Nature Paavola Oppo pizzeria IKH Jari Ruha MayDay Honkaniemen Kirjakauppa Ähtärin Apteekki Ähtärin kaupunki Lounasravintola Hovitar LähiTapiola Ähtärin Neste Alastaipaleen kyläseura Peränteen kyläseura Tapahtuman järjestävät Mäkikylän, Alastaipaleen ja Peränteen kyläseurat. Tervetuloa iloiseen pääsiäistapahtumaan!
Seinäjoen Sydänyhdistys ja Seinäjoen kaupunginkirjasto
Kaikille avoin videoluento ohitusleikkauksesta. Mukana tilaisuudessa vertaistukihenkilö, jolle ohitusleikkaus on tehty. Yhteistyössä Seinäjoen Sydänyhdistys ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Lääkäriluento ohitusleikkauksesta ja siitä toipumisesta Seinäjoen pääkirjastossa
Hardswingin', groovy and soulfuljazz! Mathias Sandberg, kitara. Zacharias Holmkvist, kontrabasso. Stefan Brokvist, rummut. Vuonna 2026 on kulunut 100 vuotta siitä, kun jazz symbolisesti rantautui Andania-laivan mukana Suomeen. Mathias Sandberg trio, Suomen ahkerin keikkaileva jazzyhtye, tekee kotimaisen jazzin juhlavuoden kunniaksi yli 50 konsertin kiertueen Suomessa, Tanskassa, Saksassa, Itävallassa, Tšekissä ja Slovakiassa. Jazzkitaristi ja säveltäjä Mathias Sandberg, jota amerikkalaisessa musiikkilehdessä Jazziz Magazine on kutsuttu "yhdeksi Suomen parhaiten varjelluista salaisuuksista", kuuluu maamme aktiivisimpiin jazzmuusikoihin. Hän on opiskellut New Yorkin Manhattan School of Musicissa ja Bostonin Berklee College of Musicissa, ja työskennellyt mm. Georg Riedelin, Brian Charetten, Nick Mancinin, Peter Asplundin, Jukka Eskolan, Teppo Mäkysen ja Manuel Dunkelin kanssa. Sandberg tekee vuosittain satakunta jazzkonserttia ja on kiertänyt sekä Euroopassa että Yhdysvalloissa. Mathias Sandbergin debyytti-soololevy The Doctor ja pitkään odotettu triolevy The Captain ovat saaneet ylistäviä arvosteluja molemmilla puolilla Atlanttia ja niitä on soitettu ahkerasti jazzradiokanavilla ympäri maailmaa. Trionsa kanssa hän on kahtena viimeisimpinä vuosina tehnyt yli 100 konserttia Suomessa (Enontekiöltä Hankoon), Ruotsissa, Tanskassa, Saksassa, Itävallassa, Tšekissä, Slovakiassa, Virossa, Latviassa ja Liettuassa. Konsertissa kuullaan trion omalaatuista ”hard swingin', groovy & soulful jazz”-sekoitusta vahvoilla melodioilla, rytmisesti leikkisää improvisaatiota ja lähes telepaattista yhteissoittoa. 30.3.2026 klo 18 Kauhajoen Kulttuuritalolla, Eduskunnankatu 5, Kauhajoki. Liput 10€ (käteinen) Järjestää Kauhajoen kaupungin kulttuuripalvelut
Musikaali 60-70- lukujen suurimmista popidoleista, Katri Helenasta ja Tapanista.
Musikaali kertoo Katri Helenan ja Tapanin uran alkuvaiheista ja noususta suuriksi kansan suosikeiksi. Esitys kertoo myös siitä, miten kahden tähden tarinat yhdistyivät suomalaisella iskelmätaivaalla. Alkuvaiheessa molemmat olivat kiinnitettyinä myös Dannyn D-tuotantoon, tosin Tapani Kansa vain hetken, vuoden 1967 lapinkiertueelle. Laulajat esiintyivät myös Hilkka Kinnusen johtamassa operettiteatterissa. Hilkka kiinnitti My Fair Ladyn tähdiksi Katri Helenan, Tapanin ja Lasse Mårtensonin. Musikaalin innoittamana levy-yhtiö päätti järjestää Katrin ja Tapanin yhteisen kiertueen vuonna 1971. Heidän Love Story-kiertueensa ympärillä leijuivat spekulaatiot romanssista. Musikaali on värikylläinen ja tapahtumarikas tarina näiden artistien elämästä 1960- ja 1970-luvuilla. Esityksessä nähdään kiertue-elämän glamouria, kommelluksia, hauskuutta ja raadollisuutta. Musikaali kertoo miten Katri Helena ja Tapani selvittivät tiensä iskelmätaivaan kirkkaimmiksi tähdiksi. Musikaalissa kuullaan upeimpia hittejä, kuten Katson sineen taivaan, R-A-K-A-S, Syysunelmaa, Vasten auringon siltaa, Katson autiota hiekkarantaa, Eloise, Delilah, Sulle, Kesäkatu, Lintu ja lapsi, Nuoruus on seikkailu, Hafanana ja monia muita. Katri Helena on yksi Suomen menestyneimmistä laulajista. Hänen äänitteitään on myyty yli 1,5 miljoonaa kappaletta. Puhelinlangat laulaa oli hänen läpimurtohittinsä 1960-luvun alussa. Hän on erityisen rakastettu yleisön keskuudessa ja osa hänen suosiostaan perustuu hänen vahvaan suomalaiseen identiteettiinsä ja häntä kutsutaankin sinivalkoiseksi ääneksi. Tapani Kansa oli monipuolinen laulaja, jonka tuotantoon kuului iskelmää, rock and rollia, taiteellisempia lauluja ja operettia. Hän oli lahjakas, särmikäs ja kunnianhimoinen laulaja, joka sai ylistävää kritiikkiä. Hänen läpimurtohittinsä oli Delilah, jonka hän tulkitsi väkevästi. Ilkka Lipsasen eli Danny on laulaja, yrittäjä ja musiikkineuvos. Hänen kuuluisimpia levytyksiään ovat Kesäkatu, Tuuliviiri ja Kuusamo. Vuodesta 1966 Danny on johtanut omaa ohjelmatoimistoa nimeltään D-tuotanto. Danny on tunnettu myös show-kiertueistaan, joita hän on järjestänyt 1960-luvulta lähtien. Hän aloitti uudenlaisen show-kulttuurin Suomessa, jossa artistin ja bändin lisäksi nähtiin upeita pukuja, tanssijoita ja kunnon valoshow. Hilkka Kinnunen on näyttelijä, sopraanolaulaja ja teatterineuvos. Hän perusti Operettiteatterin vuonna 1959. Operettiteatteri toimi Helsingin Soutustadionilla ja kiersi Suomen eri maakunnissa. Teatteri vieraili myös Ruotsissa ja Yhdysvalloissa. Esityksen kesto: 2 tuntia ja 20 minuuttia. Työryhmä: Katri Helena: Elisa Lairikko Tapani: Tommi Soidinmäki Hilkka Kinnunen, Bertta Koistinen, Anki: Saija-Reetta Kotirinta Danny, Veikko Koistinen, Jorma Weneskoski, Martti Piha, Fredi : Joel Mäkinen/ Petri Lairikko